《咏柁》
宋代·孔平仲

厥初谁创物，似此亦难求。摆合千寻浪，回旋万斛舟。

行如一卧千，力敌九氂牛。出没居相半，东西势自由。

高风当绝倚，浅濑亦徐收。轧轧微鸣晓，峨峨迥浸秋。

随湾掉转尾，避石掣开头。自有施功地，何尝厌下流。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。